ประกาศนายทะเบียนเรื่อง กําหนดกรณีที่ถือว่าบริษัทประกันวินาศภัยมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายพ.ศ. 2557--------------------------------------------- เพื่อกําหนดกรอบในการพิจารณาว่ากรณีใดบ้างที่ถือว่าบริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชนตามความในมาตรา 52 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติคณะกรรมการกํากับและส่งเสริมการประกอบธุรกิจประกันภัยครั้งที่ 8/2557 เมื่อวันที่ 25 กรกฎาคม พ.ศ. 2557 นายทะเบียนออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง กําหนดกรณีที่ถือว่าบริษัทประกันวินาศภัยมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหาย พ.ศ. 2557"ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้ "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักร "คณะกรรมการ" หมายความว่า คณะกรรมการกํากับและส่งเสริมการประกอบธุรกิจประกันภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมายข้อ ๔ กรณีตัวอย่างดังต่อไปนี้ ให้ถือว่าบริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชน (1) บริษัทยื่นรายงานไม่ถูกต้องตามความเป็นจริง หรือแสดงรายงานอันเป็นเท็จโดยมีพฤติกรรมปิดบัง ซ่อนเร้น เช่น มีการแต่งบัญชี จัดส่งรายงานฐานะการเงินต่าง ๆ ไม่ตรงตามความเป็นจริงไม่บันทึกภาระผูกพันเป็นหนี้สิน (2) มีพฤติกรรมหรือการกระทําที่ส่อไปทางทุจริต เบียดบังทรัพย์สินของบริษัท เช่น บริษัทรับประกันภัยโดยไม่ลงสมุดทะเบียน หรือไม่ลงบันทึกรายการทางบัญชีหรือเอาสินทรัพย์ของบริษัทไปค้ําประกันหนี้สินส่วนตัวของกรรมการหรือผู้บริหาร (3) บริษัทมีเจตนาฝ่าฝืนหรือไม่ปฏิบัติตามคําสั่งของนายทะเบียน หรือพนักงานเจ้าหน้าที่ที่สั่งให้ส่งเอกสารหลักฐานเพื่อประโยชน์ในการตรวจสอบฐานะการเงินของบริษัท หรือส่งเอกสารหลักฐานอันเป็นเท็จ (4) บริษัทขยายธุรกิจในระหว่างดําเนินการตามโครงการตามมาตรา 27/5 (5) บริษัทไม่ยื่นรายงานประเภทต่าง ๆ เกี่ยวกับฐานะการเงินและกิจการของบริษัท โดยไม่มีเหตุอันควร เช่น ไม่ยื่นรายงานการคํานวณความรับผิดตามกรมธรรม์ประกันภัย และรายงานทางคณิตศาสตร์รายงานเงินกองทุน รายงานประจําเดือน รายงานรายไตรมาส รายงานประจําปี (6) ผู้สอบบัญชีแสดงความเห็นงบการเงินแบบมีเงื่อนไข แสดงความเห็นว่าไม่ถูกต้อง หรือไม่แสดงความเห็น ในลักษณะที่จะเป็นเหตุให้บริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชน เช่น กรณีที่ผู้สอบบัญชีถูกจํากัดขอบเขตของการตรวจสอบโดยความตั้งใจของฝ่ายบริหาร หรือไม่มีเหตุอันควร บริษัทมีค่าใช้จ่ายไม่สมเหตุผลและไม่สามารถตรวจสอบและชี้แจงได้ หรือทําบัญชีไม่ถูกต้องตามมาตรฐานบัญชี เช่น ไม่ลงบัญชีตามหลัก accrual basis หรือกรณีผู้สอบบัญชีไม่แสดงความเห็น ซึ่งเป็นสาระสําคัญส่งผลกระทบต่อฐานะการเงินของบริษัท (7) บริษัทมีเจตนาขายประกันภัยประเภทที่ตนไม่ได้รับใบอนุญาตประกอบธุรกิจจนอาจเป็นเหตุให้เกิดความเสียหายแก่ผู้เอาประกันภัยหรือประชาชน (8) บริษัทลงทุนประกอบธุรกิจอื่น และไม่ดําเนินการให้มีระบบงานและความพร้อมตามประกาศว่าด้วยการลงทุนประกอบธุรกิจอื่นของบริษัทประกันวินาศภัย จนอาจเป็นเหตุให้บริษัทได้รับความเสียหายและส่งผลกระทบต่อฐานะการเงินอย่างมีนัยสําคัญ (9) บริษัทประวิงการจ่ายค่าสินไหมทดแทน หรือประวิงการคืนเบี้ยประกันภัยที่ต้องจ่ายหรือคืนโดยไม่มีเหตุอันสมควร หรือจ่ายหรือคืนไปโดยไม่สุจริตจนอาจเป็นเหตุให้เกิดความเสียหายแก่ผู้เอาประกันภัยหรือประชาชน (10) บริษัทกระทําการฝ่าฝืนหรือไม่ปฏิบัติตามพระราชบัญญัติประกันวินาศภัย พ.ศ. 2535 และที่แก้ไขเพิ่มเติม หรือข้อกําหนดหรือประกาศที่ออกโดยอาศัยอํานาจแห่งพระราชบัญญัติดังกล่าว และนายทะเบียนได้มีคําสั่งให้กระทําการหรืองดเว้นกระทําการที่เป็นการฝ่าฝืนพระราชบัญญัติ ข้อกําหนด หรือประกาศดังกล่าวแล้ว แต่บริษัทยังคงฝ่าฝืนหรือไม่ปฏิบัติตามกฎหมายข้อ ๕ ในกรณีที่บริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชนตามข้อ 4 (1) (2) (3) หรือ (4) นายทะเบียนโดยความเห็นชอบของคณะกรรมการอาจมีคําสั่งให้บริษัทแก้ไขฐานะหรือการดําเนินการ และหยุดรับประกันวินาศภัยเป็นการชั่วคราว ในกรณีที่บริษัทมีฐานะหรือการดําเนินการอยู่ในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชนตามข้อ 4 (5) (6) (7) (8) (9) หรือ (10) นายทะเบียนโดยความเห็นชอบของคณะกรรมการอาจมีคําสั่งให้บริษัทแก้ไขการดําเนินการ และจะสั่งให้บริษัทหยุดรับประกันวินาศภัยเป็นการชั่วคราวด้วยก็ได้ผู้มีอํานาจลงนาม - ประกาศ ณ วันที่ 19 กันยายน พ.ศ. 2557 ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน